b'\n_START_ARTICLE_\nCarlos Pellicer Andr\xc3\xa9s\n_START_SECTION_\nBiografia\n_START_PARAGRAPH_\nComen\xc3\xa7\xc3\xa0 a estudiar m\xc3\xbasica als 8 anys en l\'aleshores recentment fundada Societat Musical La Tropical de Benig\xc3\xa0nim. D\'all\xc3\xad pass\xc3\xa0 al Conservatori Professional de M\xc3\xbasica Llu\xc3\xads Mil\xc3\xa0 de X\xc3\xa0tiva, on estudi\xc3\xa0 clarinet amb els mestres Ricard Huerta, F\xc3\xa8lix Vela i Ricardo Forner. El 1998 obtingu\xc3\xa9, a l\'Escola de Magisteri Ausi\xc3\xa0s March de la Universitat de Val\xc3\xa8ncia, el t\xc3\xadtol de Mestre d\'Educaci\xc3\xb3 Musical. Posteriorment ha ampliat la seva formaci\xc3\xb3 amb diversos cursos de clarinet, harmonia, instrumentaci\xc3\xb3 i direcci\xc3\xb3 de banda amb Miguel Espejo, Eduardo Bernabeu, Jean Marc Volta, Henrie Adams, Jan Cober, Josep Rafael Pascual Vilaplana, Jos\xc3\xa9 Vicente Asensi i Ramon Garcia i Soler._NEWLINE_En tant que compositor, ha escrit obres simf\xc3\xb2niques, de m\xc3\xbasica de cambra, m\xc3\xbasica festera i de car\xc3\xa0cter pedag\xc3\xb2gic. Ha guanyat els concursos de m\xc3\xbasica festera de Callosa d\'en Sarri\xc3\xa0 en el 2000 i els de Calp i d\'Altea en el 2003. Tamb\xc3\xa9 obtingu\xc3\xa9 el premi del V Concurs de Creaci\xc3\xb3 Musical Superm\xc3\xbasics 2002, a Barcelona. Carlos Pellicer \xc3\xa9s (2007) vocal a la junta de l\'Asociaci\xc3\xb3n de compositores de M\xc3\xbasica de Moros y Cristianos._NEWLINE_Del 1996 endavant ha estat professor de l\'escola de m\xc3\xbasica de la Societat "La Tropical" i director (1998 a 2003) de la seva Banda Juvenil. Des de novembre del 2003 (i com a m\xc3\xadnim fins a novembre de l\'any seg\xc3\xbcent), dirig\xc3\xad la banda de la Societat Uni\xc3\xb3 Musical de la Canyada. Des del 1999 \xc3\xa9s professor especialista en Educaci\xc3\xb3 Musical amb pla\xc3\xa7a al Col\xc2\xb7legi P\xc3\xbablic Ram\xc3\xb3n Esteve, de la Pobla del Duc.'